Ditsem Nuus - Berig oor plaasgrond en Chinese
Berig oor plaasgrond en Chinese
Radio Laeveld berig dat die eienaars van 'n plaas by Tshipise in Limpopo 'n aanbod van R20 miljoen vir hul kommersiële plaasbesigheid in volle produksie van die hand gewys het, aangesien hulle meen die plaas is R200 miljoen werd. Voorts word berig dat die regering hierdie spesifieke grond wil bekom om aan 'n Chinese maatskappygroep aan te bied vir die myn van steenkool en voorsiening aan 'n kragstasie op 'n gebied van 6 000 ha.
Die grond is na bewering aan die Chinese beloof in ruil vir die onlangse "belegging" van miljarde rand wat die Chinese regering met die Brics beraad vir Suid-Afrika beloof het. Na berig word, is die ooreenkoms verder dat die Chinese die kragstasie self sal bou en vir doeleindes daarvan 'n Chinese werksmag sal invoer.
In die Parlementêre debat die afgelope Woensdag het pres. Ramaphosa op 'n uitdruklike vraag van Opposisieleier Mmusi Maimane die voorwaardes gesystap waarop China beleggings en kapitale hulp aan die SA regering geoormerk het.